**Ministru kabineta rīkojuma projekta „Par valsts nekustamā īpašuma Ozolu ielā 24, Madonā, Madonas novadā, nodošanu Madonas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 6. un 9.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Madonas novada pašvaldība ar 2014.gada 27.novembra lēmumu Nr.715 (prot. Nr.25, 15,§) „Par nekustamā īpašuma Ozolu ielā 24, Madonā iegūšanu pašvaldības īpašumā” ir pieņēmusi lēmumu lūgt nodot tai bez atlīdzības nekustamo īpašumu Ozolu ielā 24, Madonā, Madonas novadā (nekustama īpašuma kadastra Nr.7001 001 1165), kas sastāv no zemes vienības (zemes vienības kadastra apzīmējums 7001 001 1165) 765 m2 platībā un būves – administratīvās ēkas (būves kadastra apzīmējums 7001 001 1165 001) (turpmāk – nekustamais īpašums). Nekustamais īpašums ir nepieciešams Madonas novada pašvaldības autonomo funkciju veikšanai saskaņā ar likuma „Par pašvaldībām” 15.panta pirmās daļas 6. un 9.punktu – nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, sniegt palīdzību iedzīvotājiem dzīvokļa jautājumu risināšanā. Lai nodrošinātu palīdzības sniegšanu iedzīvotājiem dzīvokļa jautājumu risināšanā, daļai administratīvās ēkas tiks mainīts lietošanas veids, veikta attiecīgu telpu pārbūve, pielāgojot tās dzīvošanai.Ar Madonas rajona tiesas Zemesgrāmatu nodaļas tiesneša 2007.gada 19.februāra lēmumu nekustamais īpašums ierakstīts Madonas pilsētas zemesgrāmatas nodalījumā Nr.100000327069 uz Latvijas valsts vārda Iekšlietu ministrijas personā.Nekustamais īpašums nav iznomāts.Ņemot vērā minēto, kā arī to, ka nekustamais īpašums nav nepieciešams ne Iekšlietu ministrijas, ne tās padotībā esošo iestāžu funkciju nodrošināšanai, ir sagatavots Ministru kabineta rīkojuma projekts „Par valsts nekustamā īpašuma Ozolu ielā 24, Madonā, Madonas novadā, nodošanu Madonas novada pašvaldības īpašumā” (turpmāk – rīkojuma projekts), kas paredz atļaut nodot bez atlīdzības Madonas novada pašvaldības īpašumā pašvaldības īpašumā pašvaldības autonomo funkciju īstenošanai nekustamo īpašumu, kas ierakstīts zemesgrāmatā uz valsts vārda Iekšlietu ministrijas personā.Rīkojuma projekts paredz Madonas novada pašvaldībai pienākumu:1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai;
2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Madonas novada pašvaldība nodrošina rīkojumā minēto funkciju īstenošanu, kā arī ierakstīt atzīmi par aizliegumu atsavināt nekustamos īpašumus un apgrūtināt to ar hipotēku.

 Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra un Madonas novada pašvaldība. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Iekšlietu ministrija un Madonas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav.  |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

29.06.2015. 13:33

469

Šoldre, 67829062

zanna.soldre@agentura.iem.gov.lv